Emissziós botrány
Dízel- vagy emissziós botrány (vagy VW emissziós botrány, VW-botrány, Diesel-Gate) névvel illetik különböző autógyártók, az autók kibocsátásával kapcsolatos, törvényileg előírt határértékek megkerülését szolgáló sorozatos manipulációk és ezek politikai befolyásolás útján történő bebiztosításának kombinációját.

Kirobbantója egy 2015. szeptember 18-án nyilvánosságra került eljárás, mely során a Volkswagen AG egy szabálytalan kerülőberendezést használt dízelgépjárművei motorvezérlésében, hogy megkerülje az Egyesült Államokbeli kibocsátási normákat. A lebukást az Egyesült Államok Környezetvédelmi Ügynökségének (Environmental Protection Agency, EPA) egyik Notice of Violation-je indította el. A Volkswagen AG szerint az érintett szoftver világszerte mintegy 11 millió, VW EA189 sorozatú motorral rendelkező gépjárműben fut, az Egyesült Államokban az azt követő VW EA288 motorsorozat is érintett. A Reuters hírügynökség szerint a szoftvert azonban négy különböző motortípushoz illesztették.

A Szövetségi Közlekedési Minisztérium szerint az Európában típusengedéllyel rendelkező autók is érintettek, éppúgy, mint az EPA egy 2015 november eleji, második Notice of Violation-je alapján az Audi és a Porsche gépjárművei is. A botrány következtében lemondott a Volkswagen AG igazgatótanácsának elnöke, Martin Winterkorn; a felügyelőbizottság a Porsche AG igazgatótanácsának addigi elnökét, Matthias Müllert nevezte ki utódjául.

A túllépett károsanyag-kibocsátás, és okozatként az idő előtti elhalálozások és egészségkárosodások által számszerűsíthető kár a 2009–2015-ös időszakban csak Európában és az USA-ban 39 milliárd dollárt ért el, nagy részét Európában. Függetlenül attól, hogy az érintett gépjárművek visszahívása és javítása megtörténik-e és milyen gyorsan, ez a szám 100 milliárd dollár fölé emelkedhet. A közel 2,6 millió Németországban eladott, kerülőberendezéssel szerelt VW gépjármű 2008 és 2015 között közel 1200 idő előtti elhalálozással hozható összefüggésbe, kb. 13.000 életév veszteséggel. Amennyiben 2017 végéig az összes érintett gépjárművet oly módon alakítják át, hogy a emissziós határértékeket betartják, a további, összesen kb. 29.000 életév veszteséget jelentő elhalálozások elkerülhetők.

Az eredeti VW emissziós botrány az autóiparban egy világméretű válság okozója lett. Számos tanulmány során sikerült eltérést találni a német és a nemzetközi gyártók modelljeinek valós és a vizsgaállomásokon mért kibocsátási értékei között. Összességében a legfontosabb piacokon a nehéz teherforgalomban használt dízelgépjárművek harmada és a könnyű szállítási célokra használtak több mint fele túllépte a mindenkor érvényes határértékeket, ami éves szinten világviszonylatban közel 38.000 idő előtti elhalálozáshoz vezetett. Bizonyított, hogy a gyártók évekkel a botrány kirobbanása előtt követték el cselekedeteiket, vagy azokról tudtak. A politikai és gazdasági testületek, kormányhivatalok és érdekvédelmi szövetségek már évekkel a nyilvánosságra kerülés előtt utaltak a szabálytalanságokra, és figyelmeztettek a következményekre.

2017. augusztus 2-án zajlott a Nemzeti Dízel Fórum (vagy Dízel-csúcs), ahol egyezség született a német szövetségi kormányzat és a német autógyártók között a károsanyag-kibocsátás csökkentése kapcsán.

Az emissziós botrány vezetett oda, hogy egy közlekedési fordulat témája és követelése lett a politikai párbeszédben résztvevő különböző feleknek.

Előtörténete 

Saját közlése alapján a Deutsche Umwelthilfe (DUH) nevű szervezet 2007 szeptemberétól (az IAA-hoz kapcsolódóan) 2015-ig "számtalan sajtótájékoztatón, szakmai beszélgetésen, nyilvánosságra hozatalokkal, emissziós vizsgálatokkal és akciókkal" hívta fel a figyelmet "az egészség- és klímavédelem megsértésére a kipufogógáz-értékek és az üzemanyagfogyasztás területén".

A Volkswagennél folyó manipulációról további utalásokat Peter Mock, az International Council on Clean Transportation (ICCT) európai fiókjának igazgatója tette az ICCT felé. A berlini ICCT munkatársak, köztük Axel Friedrich, a szövetségi környezetvédelmi hivatal egykori osztályvezetője, magas kibocsátási értékeket vettek észre. Ezek után az USA-ban 2014 májusában az ICCT, a West Virginia University-vel (WVU) együttműködésben a VW-csoport dízelgépjárműveinél a nitrogén-oxid kibocsátás méréseinél nagy különbségeket állapítottak meg. A gépjárművek tesztkörülmények között, a California Air Resources Board (CARB) vizsgaállomásán teljesítették az EPA előírásait. Valós vezetési körülmények között a WVU munkatársai egy hordozható mérőrendszerrel (PEMS) a VW Jetta VI esetén a törvény által megadott US-határértéknél 15-35-ször, míg a VW Passat esetén 5-20-szor magasabb nitrogén-oxid értékeket állapítottak meg.

Ennek a tanulmánynak az eredményeit a Der Spiegel 2014 szeptemberében nyilvánosságra hozta, és az ICCT-re való hivatkozással rámutatott, hogy feltehetően a modern motorvezérlések „felismerik, ha az autó egy fékpadon van, és ezt követően egy optimalizált tesztüzembe kapcsolnak”, és hogy gépjárműveik esetén „főleg a német autókonszernek szépíthetik a hivatalos benzinfalást”. A Handelsblatt 2014 októberében ugyanerre a tanulmányra hivatkozva tudósított arról, hogy „egy éve" már mindenki tudott róla.

A Volkswagen az US-hatóságokkal szemben azt állította, a megállapított ellentmondások, különösen a nitrogén-oxid értékek esetén, egy szoftverhibán alapulhatnak, és 2014 decemberében az érintett, közel 500 000 gépjárművet visszahívta, hogy egy új szoftvert töltsön rájuk. A CARB valós körülmények között megvizsgálta a módosított gépjárműveket, de a nitrogén-oxid értékek esetén nem tudott javulást megállapítani. Mivel a hatóságok azzal fenyegetőztek, hogy amennyiben az ellentmondások nem tisztázódnak, a 2016-os modellek engedélyezését megtagadják, 2015. szeptember 3-án a Volkswagen beismerte a csalást.

A Wirtschaftswoche információi alapján az egyik autóipari beszállító menedzsere 2012 közepén értesítette Antonio Tajani akkori EU-biztost arról, hogy az engedélyezési vizsgák során a gépjárművek kibocsátási értékeit az autógyártók feltehetően elektronikus úton manipulálják. Ez aláásta volna az EU erőfeszítéseit, hogy a közúti közlekedést környezet- és klímabarátabbá tegye. Egy 2012 júliusi találkozón, ahol a téma felmerült, az Európai Bizottság négy tagja is jelen volt. Ezután szólította fel írásban Tajani az EU-tagállamok közlekedési minisztereit, hogy javítsanak az autóipar felügyeletén; arra azonban nem utalt, hogy az emissziós tesztek manipulálva lennének.

A VW-konszern esetén Európában a gépjárműmodellek kibocsátási értékeinek mérésével a következő vizsgaszervezetek foglalkoznak (2015-ös állapot):
 Audi-modellek: Allied Technology Experts Enterprise of Luxembourg S.à r.l. (ATE EL), Luxemburg
 Volkswagen-modellek: TÜV Nord, Németország
 Seat-modellek: Instituto Nacional de Técnica Aeroespacial (INTA) és CTAG-IDIADA Safety Technology SL, mindkettő Spanyolország
 Škoda-modellek: TÜV Süd, Németország és Vehicle Certification Agency (VCA), Nagy-Britannia

Vizsgálati eljárások

USA 
2015. szeptember 18-án az Egyesült Államok környezetvédelmi hatósága, az EPA, egy Notice of Violation-t (értelme szerint: tájékoztatás egy jogsértésről) intézett a Volkswagen Group of America felé, a jogi kifogások pontos részletezésével a Clean Air Act megsértése kapcsán. Ezen eljárás következményeként a Volkswagent 18 milliárd USD-ig terjedő pénzbírság fenyegeti. Médiabeszámolók alapján mind az Egyesült Államok Igazságügyi Minisztériuma, mind Eric Schneiderman New York-i főállamügyész vizsgálatot kezdeményezett a Volkswagen ellen. Schneiderman arra törekszik, hogy együttműködjön az Egyesült Államok összes tagállamának főállamügyészével. Ehhez jönnek még a magánvásárlók, és a kanadai és USA-beli autókereskedők csoportos keresetei.

2015. október 14-én a Federal Trade Commission (FTC) csatlakozott az EPA és az Egyesült Államok Igazságügyi Minisztériumának a vizsgálataihoz. Itt az érintett dízelgépjárművekhez kapcsolódó megtévesztő Volkswagen reklámkampányok („Clean-Diesel“) miatti vizsgálatokról van szó.

Vizsgálatai kiterjesztése után az EPA 2015. november 2-án egy második Notice of Violation-t intézett a Volkswagenhez. Eszerint kerülőberendezéseket találtak immár a háromliteres motorral (3.0 TDi) VW-dízelgépjárművekben is, éppúgy, mint az Audi és Porsche gépjárművekben. Konkrétan érintettek a VW Touareg (2014-es modellév), a legújabb A6 Quattro, A7 Quattro, A8, A8L és Q5 Audi-modellek, valamint a Porsche Cayenne (2015-ös modellév).

A közúti és gépjárműbiztonságért felelős szövetségi hivatal (NHTSA) a Wirtschaftswoche-nak azt nyilatkozta, hogy független szakértőkkel megvizsgálják, az emissziós botrány mellett a VW-konszern titkolt-e el biztonsági problémákat és műszaki hiányosságokat.

Egy egyezség keretében 2017 tavaszán a Volkswagen mint vállalkozás bűnösnek ismerte el magát csalásra irányuló összeesküvés, az igazságszolgáltatás akadályoztatása és hamis megjelölésű áru eladása tekintetében, hogy ezzel lezáruljanak a büntetőjogi eljárások. Ezért a 2,8 milliárd USD fizet, elkötelezi magát egy erősebb ellenőrző rendszer iránt, és aláveti magát egy három éves külső felügyeletnek.

James Robert Liang német állampolgár ellen, legelső VW-munkatársként 2016 júniusában emeltek vádat, és 2017 augusztusában a botrányban játszott szerepe miatt, miszerint a VW-nél 2006-ban Wolfsburgban és 2008-tól Kaliforniában mint motorfejlesztő működött közre, 3 év és 4 hónap börtönre és pénzbüntetésre ítélték. A bíróság bizonyítottnak látta, hogy a csalószoftver használatát 600.000 VW-gépjárműben az amerikai felügyeleti hatóságok előtt eltitkolta.

Egy másik munkatársat 2017 januárjában Floridában vettek őrizetbe, akinek 2018 januárjában kell bíróság elé állnia. Az amerikai hatóságok összesen hat, részben volt VW-munkatárs ellen nyomoznak csalásra irányuló összeesküvés és a környezetvédelmi törvények megsértése miatt, köztük a már őrizetbe vett ellen. A fennmaradó öt ellen 2017 júniusában nemzetközi elfogatóparancsot adtak ki.

Németország 
Alexander Dobrindt német közlekedési miniszter Németországban szorgalmazta az összeg VW-gépjárműmodell felülvizsgálatát.

Később azt mondták, hogy a braunschweigi államügyészség több állampolgári büntetőfeljelentés miatt és alapján a Btk. § 263 szerinti csalás vádjával hivatalból nyomozást indít Martin Winterkorn egykori igazgatótanácsi elnök ellen. Pár nappal később, 2015. október 1-jén viszont arról számoltak be, hogy a korábbi jelentésekkel szemben semmilyen nyomozás nem indult Winterkorn ellen, és hogy semmilyen kezdeti gyanú sincs vele szemben. A braunschweigi államügyészség 2015. szeptember 28. hétfői, eredeti sajtóközleményét törölték, és egy újabb került a helyére.

2015. október 8-án a braunschweigi államügyészség és az Alsó-Szászországi Bűnügyi Hivatal Wolfsburg-ban és más helyszíneken a Volkswagen hivatalos helységeiben házkutatást tartott. A házkutatás kifejezett célja azon „iratok és adathordozók lefoglalása volt, amelyek a szóba jöhető büntetőjogi tényállásokra tekintettel információt szolgáltathatnak a dízelgépjárművek kibocsátási értékeinek manipulációjában résztvevő céges munkatársak pontos cselekedeteiről és személyazonosságukról”.

2015. november 24-én a braunschweigi államügyészség adócsalás gyanúja miatt egy újabb nyomozást indított a Volkswagen-konszern öt név szerint ismert munkatársa ellen. Ennek alapja a Volkswagen azon közlése, hogy a gépjárművek CO2- és fogyasztási értékeit manipulálta, és ezáltal a gépjármű-tulajdonosok a hamis adatok alapján nem megfelelő gépjárműadó-határozatot kaptak.

Az államügyészség nyomozásait 2016 júniusában a Pénzügyi Szolgáltatásokat Felügyelő Szövetségi Hivatal feljelentése nyomán kiterjesztette a piaci befolyásolás gyanújára is. A vád szerint a Volkswagen az árfolyamra hatással bíró információk nyilvánosságra hozatalához kapcsolódó ad-hoc közzétételi kötelezettségét nem teljesítette időben.

2017. január 27-én ismertté vált, hogy időközben 37 személy ellen folyik nyomozás. Ezek kapcsán 28 házkutatás történt. A nyomozások a megnevezett vádak mellett kiterjednek a tiltott reklám gyanújára (UWG § 16) is. A gyanúsítottak között megtalálható az egykori igazgatótanácsi elnök, Martin Winterkorn is.

2018. március 20-án házkutatást tartottak a BMW központjában és egy ausztriai telephelyén, mert sok dízelautójukban a károsanyag-kibocsátási teszteket kijátszó szoftvert találtak. A német ügyészség 11 400 rendbeli csalás miatt indított eljárást, ami arra utal, hogy pontosan ennyi 750xd és M5500xd modellt érint a legújabb dízelbotrány.

Franciaország 
2015. október 2-án jelent meg a hír, hogy a francia igazságügy csalás gyanújával nyomozást indított a Volkswagen ellen. Franciaországban közel 950 000 dízelgépjármű érintett. Az ennek eredményéről szóló jelentést 2016 augusztusában ismertették. A tízhónapos vizsgálatok során egy független bizottság különböző gyártók 86 gépjárműmodelljénél állapított meg eltérést a károsanyag kibocsátásban. A Talisman és Espace modellekkel a Renault is érintett. Bár a bizottság kifejezetten nem mondott ítéletet a kerülőberendezések alkalmazását illetően, Ségolène Royal környezetvédelmi miniszter bejelentette, meg fogja követelni az autógyártóktól az átláthatóságot és a felelősséget.

A párizsi államügyészség megbízásából a Gendarmerie nationale Office central de lutte contre les atteintes à l'environnement et à la santé publique (Oclaesp) irodájának csendőrei 2015. október 16-án házkutatást tartottak a Volkswagen France székhelyén Villers-Cotterêts-ben, valamint Roissy-en-France-i irodáiban.

2017 szeptemberében a Le Monde arról tudósított, hogy a Groupe PSA-t (Citroën, DS, Opel, Peugeot és Vauxhall) egy akár 5 milliárd eurós bírság fenyegeti. A PSA 2017. szeptember 8-án tagadta a vádakat.

Olaszország 
2015. október 15-én a veronai államügyészség és a Guardia di Finanza kereskedelmi csalás gyanújával házkutatást tartott a Volkswagen Group Italia S.p.A. veronai és a VW-konszern Lamborghini leányvállalatának Sant’Agata Bolognese-i székhelyén. A nyomozás Massimo Nordio VW menedzser és Luca De Meo Audi AG igazgatótanácsi tag, üzemeltetésért és marketing területéért felelős vezető ellen is irányulnak.

Spanyolország 

A madridi székhelyű Audiencia Nacional de España (nemzeti állami bíróság) 2015. október 28-án Ismael Moreno bíró vezetésével megtévesztő reklám útján elkövetett csalás, támogatási csalás és a környezet elleni bűncselekmények miatt nyomozási eljárást indított a Volkswagen konszern ellen. A VW konszernnek 2015. november 10-ig kell egy képviselőt megneveznie, aki ellen a vád felhozható.

Belgium 
A brüsszeli államügyészség (Parquet de Bruxelles) 2015. november 4. óta nyomoz a Volkswagen konszern ellen okirathamisítás miatt. A flamand környezetvédelmi minisztérium károsultnak tekinti magát az emissziós botrányban.

A manipuláció módja 

A motor típusától függetlenül több gyártó, többek közt a VW és a Peugeot, a vizsgált gépjárművek esetén számos olyan nem műszaki jellegű intézkedést foganatosított, melyek a vizsgahelyi és a valós körülmények közti fogyasztások eltéréseihez vezettek. A vizsgált gépjárművek például teljesen feltöltött akkumulátorral, félig kopott gumiabroncsgarnitúrával rendelkeztek, extrafelszerelések, és legfőképp klímaberendezés nélküliek voltak. Ezek az intézkedések az akkori teszteljárások keretein belül megengedettek voltak. A VW 2016 októberétől bevezette, hogy a jövőre vonatkozóan tartózkodni kell "a lehetséges toleranciák további extenzív használatától". A tartózkodás az egy kilométerre vetített CO2-kibocsátás akár 2 g-mal való növekedéséhez vezet. A kritikusok relativizálták ezen tartózkodás hatékonyságát, mivel 2017-től egy új teszteljárás van érvényben, mely az ilyen intézkedéseket megtiltja.

Manipuláció dízelgépjárművek esetén 
Az EPA közzététele alapján a VW által telepített, a kipufogógáz-ellenőrző berendezésért felelős szoftver felismeri a vizsgaszituációt. A szabványosított kísérleti szituációk egy "természetellenes vezetési stílus" (magas kerékfordulatszám a gépjármű mozgása nélkül) miatt felismerhetők. Ezen feltételek esetén a kipufogógáz-előállítás oly módon optimalizált, hogy lehetőleg kevés nitrogén-oxid (NOx) keletkezzen. Rendes vezetési körülmények között ezzel szemben a kipufogógáz-ellenőrző berendezés egyes részei üzemen kívül helyezésre kerülnek, ami által a NOx-kibocsátás jelentősen magasabb.

2015. szeptember 27-én a Bild am Sonntag arról számolt be, hogy a Bosch autóipari beszállítóként a vitatott szoftvert tesztcélokra szolgáltatta a VW-nak, 2007-ben mindenesetre egyértelműen jelezte, hogy a szoftver alkalmazása törvénybe ütközik.

 A Passat esetén a Bluetec-TDI motorokban a Bosch által szállított „Electronic Diesel Control 17“ vezérlő berendezés szoftvere változtatta meg a karbamidoldat (AdBlue, az USA-ban Diesel Exhaust Fluid (DEF)) fogyasztását a kipufogógáz-utókezelésnél. A 32C3 egyik előadásán egy hekker bemutatta a VW által, egy EDC17C46 típusú Bosch vezérlőberendezésre telepített firmware elemzését. Az A2L adatokban a kerülőberendezésre az „akusztikus funkció deaktiválásának alsó kilométerküszöbeként” hivatkoztak. Ennek során a firmware kiértékeli többek között, hogy a mindenkor megtett útvonal egy, a tesztciklus által előírt szűk intervallumban mozog-e. Amint ezt a tartományt elhagyja, a szoftver egy jelentős mértékben csökkentett AdBlue-fogyasztású alternatív üzemmódba vált.
 Az amerikai Jetta modell esetén ezzel szemben egy NOx-tároló katalizátor kerül alkalmazásra, amelynél a nitrogén-oxidok a felületen rakódnak le. A tároló katalizátor a NOx-t csak egy 250-től 500 °C-ig terjedő hőmérsékleti tartományban tudja tárolni. Amikor a katalizátor teljesen megtelik, menet közbeni levegőhiány útján (rendszerint dízelüzemanyag többletbefecskendezésével) regenerálódik. Redukciós anyagként a kipufogógázban található szén-monoxid és szénhidrogén összetevők szolgálnak. A manipulált gépjárművek esetén menet közben ez a regeneráció csak részben, vagy egyáltalán nem történik meg.
 A dízelmotorok terén az eljárások felülvizsgálatánál nyilvánvalóvá vált, hogy elsősorban a 2012-es modellévtől kezdve a dízelgépjárművek CO2-tanúsítványainál túl alacsony CO2-, és ezáltal fogyasztási értékek kerültek meghatározásra. Többek között a VW Golf, VW Polo, VW Passat, Audi A1, Audi A3, Škoda Octavia, Seat Leon és Seat Ibiza modellek érintettek. Ezen kívül a vizsgahelyi mérések előtt a motorolajba dízelüzemanyagot kevertek, hogy a motor a mérések során kevesebb üzemanyagot fogyasszon.

Manipuláció benzinmotoros gépjárművek esetén (Otto-motor) 
A 2015 november elejéről származó VW kijelentések alapján a szén-dioxid-értékek megállapításának műszaki manipulációja érinti az ún. aktív hengermenedzsmenttel (ACT) rendelkező 1.4 TSI ACT Otto-motort is. Ez közel 98.000 gépjárművet érint Németországban (50.000-et Spanyolországban). A Bild am Sonntag információi alapján, hivatkozva a VW konszern wolfsburg-i kutató- és fejlesztőrészlege egyik mérnökének beismerésére, a 2013-tól 2015 tavaszáig terjedő modellévek Volkswagen modelljeinek szépített fogyasztási és CO2 értékeivel való csalásra felhívta felettesei figyelmét. A konszernfelülvizsgálat számára ehhez további munkatársak vallomásai állnak rendelkezésre. Ezek szerint az tesztgépjárművek emissziós értékeit meg nem engedett eljárásokkal manipulálták, többek közt 3.5 bar feletti abroncsnyomás használatával, ami magasabb a megengedettnél, így a teszgépjármű könnyebben gurul. 2015. november 13-án kitudódott, hogy a 2016-os modellév összesen 24, Otto-motorral (TSI) rendelkező modellje érintett: Köztük a Seat Ibizában és VW Polóban található 95 LE-s 1.0 literes benzinmotorok, éppúgy mint a 115 LE-sek a Seat Leonban, valamint a VW Jettában található 1.4 literes benzinmotorok.

Érintett gépjárművek 

A VW EA189 típusú dízelmotorral ellátott gépjárművek érintettek. Világszerte ez a Volkswagen, Audi, Seat és Škoda márkák 11 millió gépjárművét jelenti. A VW menedzserei és egy egyesült-államokbeli nyomozó ezzel szemben a Reuters hírügynökségnek azt állították, hogy összesen négy motortípus érintett, köztük az EA189 utódja, a VW EA288 is. Míg korábban a Volkswagen AG tagadta, 2015. október 22-én egy vállalati szóvivő beismerte, hogy az USA-ban az EA288 is érintett. Az EA288 Euro-5 és Euro-6 változatai ezzel szemben nem rendelkeznek meg nem engedett kerülőberendezéssel.

Visszahívások

Ázsia 
A kínai felügyeleti szerv, a General Administration of Quality Supervision, Inspection and Quarantine (AQSIQ) a Volkswagen több mint 1500 importált dízelgépjárművének a visszahívását kezdeményezte, ezek többségében Tiguan modellek.

Európa 
Az EU-ban a EA189 motor a 2008-2015-ös években 1,2, 1,6 és 2,0 literes lökettérfogattal került felhasználásra. A következő gyári sorozatok érintettek:

Audi: A1, A3 8P, A4 B8, A5, A6 C6 „Facelift“, A6 C7, Q3, Q5, TT 8J

Škoda: Fabia II, Rapid, Roomster, Octavia II, Superb II, Yeti

Seat: Ibiza IV, Leon II, Toledo III, Toledo IV, Exeo, Altea/Altea XL, Alhambra II

Volkswagen: Polo V, Golf VI, Golf Plus, Jetta VI, Beetle, Passat B6, Passat B7, CC, Touran I, Sharan II, Tiguan, Scirocco, Amarok, Caddy, T5, Eos

2015. október 21-én a VW leállította a szerinte érintett újautók értékesítését az EU-ban.

Németország 

2015. szeptember 27-én napvilágot látott, hogy a Volkswagen Németországban az összes érintett modell visszahívását tervezi; ennek során eltávolítanák a vezérlőszoftverből az illegális funkciókat.

2015. október 2-ától Németországban a Volkswagen konszern Volkswagen és Audi autómárkái számára egy interneten keresztül elérhető információs platformot üzemeltet, ahol a gépjármű-azonosítószám megadása után felvilágosítás kapható, hogy egy gépjármű érintett-e a manipulációban. 2015. október 5-től a Škoda is elérhetővé tett egy információs platformot; a Seat október 6-án követte.

2015. október 8-án kitudódott, hogy az 1,6 literes motorokkal szerelt modellek esetén műszaki megoldás 2016 szeptembere előtt nem várható, sem egy időbeli és intézkedési terv a Volkswagen konszerntől a Szövetségi Közlekedési Hivatal (KBA) felé. Október 22-én egy VW szóvivő ezt azzal magyarázta, hogy ezeknél a motoroknál egy szoftverfrissítés nem lenne elegendő, és a motorberendezést is módosítani kellene. Ez három millió gépjárművet érintene. A dpa hírügynökség információi alapján a VW azt fontolgatja, hogy ehelyett ezen modelleknél újautó vásárlása esetén cserekedvezményt ajánlana.

2015. október 15-én a Szövetségi Közlekedési Hivatal (KBA) azt a tájékoztatást tette közzé, hogy egy "meg nem engedett kerülőberendezésről" van szó, és "az érintett gépjárművek szabályszerű és engedélyezéssel összhangban levő állapotának visszaállítása" érdekében 2,4 millió dízelgépjármű visszahívását rendelte el. A Volkswagen konszern üdvözölte a KBA döntését, mert ennek alapján az összes gépjármű korlátozás nélkül használható maradt. A gépjárművek ügyfelek számára ingyenes javítása 2016 januárjától kezdődik el.

A belügyminisztériumok és a szövetségi államok hatóságai a Deutschen Presse-Agentur megkeresésére úgy nyilatkoztak, hogy az emissziós botránnyal tíz szövetségi államban közel 8000 rendőrségi gépjármű (bevetési és szolgálati jelleggel nem rendelkező gépjármű) érintett, ebből Észak-Rajna-Vesztfáliában 2100, Alsó-Szászországban 1100 dízelgépjármű.

A károsanyagkibocsátási értékek Volkswagen konszern általi, meg nem engedett kerülőberendezés útján történő manipulációja kapcsán a Szövetségi Közlekedési Hivatal (KBA) 2015. november 11-én azt közölte, hogy a gépjárműpiacon előfordulhatott a károsanyagkibocsátás, különösen a nitrogén-oxidok (NOx) további manipulációja. Utólagos vizsgálatoknak vetik alá a VW-konszern és más, a piacon meghatározó gyártók gépjárműveit. A gépjárműmodellek (motorkoncepciók) kiválasztása a németországi forgalombahelyezési statisztikák és a gyanús károsanyagkibocsátásra vonatkozó, harmadik féltől származó megbízható információk alapján történik. A vizsgálatok bel- és külföldi gyártók több mint 50, különböző dízelmotorral szerelt gépjárművére terjednek ki, ezek károsanyagkibocsátás méréseit mind vizsgapadon, mind az utcai forgalomban hordozható kibocsátási mérőrendszerekkel (PEMS) elvégzik. A mérések közel kétharmadát már elvégezték. A nyers adatok alapján különböző vezetési és környezeti körülmények között részben megnövekedett nitrogén-oxid értékek állapíthatók meg. Az érintett gyártókkal és az engedélyezési hatóságokkal való konzultációt követően kerülnek ezek az adatok további kiértékelésre. Csak ezután állnak majd rendelkezésre jogilag terhelő eredmények.

2017. június 2-án Dobrindt szövetségi közlekedési miniszter közölte, hogy az Audi a 2009-2013-as évek A7 és A8 modelljeit is szabálytalan kerülőberendezéssel szerelte fel, és ezért a gépjárműveket vissza kell hívni. Az Audinak 2017. június 12-ig van ideje egy intézkedési terv benyújtására.

2017. július 27-én Dobrindt felfüggesztette az Audi, mint VW-konszern leányvállalat által készített és szállított 3.0L TDI motorral szerelt Porsche Cayenne típusengedélyét. Egyúttal elrendelte az európaszerte 22.000 gépjármű kötelező visszahívását.

Ausztria 
Alois Stöger osztrák szövetségi közlekedési, innovációs és technológiai miniszter 2015. október 15-én a németországi KBA döntéséhez hasonlóan elrendelte az Volkswagen-konszern 363 400 érintett dízelgépjárművének a visszahívását. Az érintett gépjárműtulajdonosokat a Porsche Austria értesítette. A visszahívási akció 2016 januárjától indul.

2015. október 23-án került nyilvánosságra, hogy az osztrák rendőrség 2 372 dízelgépjárműve is érintett.

Észak-Amerika 
Az USA-ban a hibás 2,0 literes motorváltozatok a 2008-2015-ös években kerültek beépítésre. Ezeknél a motoroknál normál vezetési körülmények között a nitrogén-oxidok értékei az előírt Tier 2 Bin 5 határérték 10-40-szeresét is elérhetik. 2015 november elején az EPA kiegészítette a listát a VW, Audi és Porsche márkák azon gépjárműtípusaival, melyek három literes motorral (3.0 TDi) rendelkeznek és a határértéket akár kilencszeresen is túllépték. Az EPA szerint az alábbi gyártási sorozatok legalább 482 000 gépjárműről van szó:
 Audi A3 8P (2010–2013 és 2015-ös modellév)
 Audi A6 Quattro (2016-os modellév)
 Audi A7 Quattro (2016-os modellév)
 Audi A8 und A8L (2016-os modellév)
 Audi Q5 (2016-os modellév)
 Porsche Cayenne (2015-ös modellév)
 VW Beetle (2012–2015-ös modellév)
 VW Golf VI (2010–2012-es modellév)
 VW Golf VII (2012–2015-ös modellév)
 VW Golf Sportwagen (2015-ös modellév)
 VW Jetta V (2009–2010-es modellév)
 VW Jetta VI (2010–2015-ös modellév)
 VW Jetta Sportwagen (2009–2014-es modellév)
 VW Passat (NMS) (2012–2015-ös modellév)
 VW Touareg (2014-es modellév)

2015 októberében a VW visszavonta a 2016-os év ezen dízelmodelljeinek típusengedélyezési kérelmét, mivel olyan motorvezérlő szoftverrel rendelkeztek, melyet az EPA-nak vizsgálat alá kellett vonnia. Ez alól csak a VW Touareg kivétel, amely nem az EA189 motorutódját, az EA288-t használja.

Tudomás és figyelmeztetések a botrány előtt

Tudomás a Volkswagennél 
A VW belső vizsgálatának egyik első jelentéséből kitűnt, hogy egy VW technikus már 2011-ben figyelmeztette Heinz-Jakob Neußer-t, a Volkswagen márka hajtásláncfejlesztési vezetőjét a kibocsátási értékekkel kapcsolatos törvénytelen gyakorlatra. A jelentés nyitva hagyta azonban, miért maradt az akkori figyelmeztetés következmények nélkül.

A belső vizsgálatok lefolytatása után a VW felügyelőbizottsága elé 2016. szeptember 28-án került az első előzetes jelentés. Eszerint a manipulációs szoftver dízelgépjárművekbe történő beépítéséről való döntést 2005-ben és 2006-ban hozták meg, mégpedig a wolfsburgi VW központ motorfejlesztési részlegénél.

2016 áprilisában a Jones Day ügyvédi iroda által végzett konszernen belüli vizsgálatok megállapították, hogy az igazgatótanács szintje alatti, a motorok fejlesztésében részt vevő összes vezető a kerülőberendezésekkel kapcsolatos tudomás tekintetében "terheltnek" vehető. Egy 2006. november 20-i megbeszélés résztvevői úgy nyilatkoztak, hogy Rudolf Krebs, a Volkswagen motorfejlesztésének akkori vezetője a beépítést jóváhagyta. Krebs vitatja ezt. Az USA-ban 2008-tól kerültek a csalószoftverrel rendelkező motorok eladásra. A jegyzőkönyvhöz több személy is hozzáfűzte, hogy Ulrich Hackenberg volt fejlesztési vezető is be volt avatva.

2016 márciusában a konszern vezetése elismerte, hogy Winterkorn 2014 májusában, majd újfent 2014 novemberében tájékoztatva volt arról, hogy néhány VW modell valós körülmények között a megengedett nitrogén-oxid értékek 35-szörösét bocsátja ki. 2015 júliusában a problémát egy belső konszernértekezleten újra megvitatták, melyen Herbert Diess VW márkavezető is részt vett. A New York-i államügyészség egy 2016 júliusi vádiratban úgy nyilatkozott, hogy Winterkorn és Matthias Müller már 2006-ban tudtak a kerülőberendezés használatáról a VW-leányvállat Audinál.

A Bild am Sonntag 2016 szeptemberében arról számolt be, hogy Winterkorn már 2015 júniusában tudott a kibocsátási értékek eltéréseiről. Egy olyan dokumentumra hivatkozik, melyben Winterkorn megállapítja, a problémát az US hatóságok felé "részben" fel kellene fedni.

2016 szeptemberében nyilvánosságra került egy 2007-es, Audi dolgozótól származó e-mailt. Ebben megállapítja, hogy "átverés nélkül" az USA kibocsátási előírásait nem lehetne betartani. Egy belső VW dokumentumban, mely novemberben került nyilvánosságra, a konszern saját jogászai rámutattak arra, hogy több automata váltóban a "melegítési üzem" fogalma alá sorolt kerülő berendezések nem jogszerűek. November elején további belső konszerndokumentumok bizonyították, hogy 2016 nyarán a kaliforniai levegőtisztasági hatóság CARB az "AL 551" automata váltóval szerelt gépjárművekben szabálytalan kerülőberendezést fedezett fel. A felfedezett szoftvert az európai és amerikai piarca kerülő dízel- és benzines gépjárművekben évek óta alkalmazták.

Figyelmeztető jelek a kormányzati szerveknél 
Az NDR, WDR és SZ kutatásai szerint egy idevágó tanulmány és az ADAC becslése alapján a kormányzat és az illetékes minisztériumok már 2010 májusában tudtak arról, hogy – az összes dízelgyártónál – a vizsgálatok során a határértékeket kerülőberendezések segítségével tartották be, az utcai forgalomban az emberek és a környezet kárára ezeket jelentős túllépték. A Spiegel szerint a manipulációra utaló első jelek már 2008-ban, a nagykoalíció idején is felbukkantak, amikor is a szövetségi környezetvédelmi hivatal elkészítette a felügyeleti rendszer új koncepcióját, és ennek kapcsán figyelmeztetett a szoftveres manipulációkra. A szövetségi környezetvédelmi hivatal utalásait azonban végül a környezetvédelmi minisztérium (BMU) jelentéséből törölték, mert az illetékes BMU-munkatárs szerint ezek az információk "rejtett aknák" lehetnek a későbbiekben.

2016 júniusában a The Guardian brit újság dokumentumok alapján bebizonyította, hogy az Európai Bizottságot már 2010-ben informálta házon belüli tudományos szolgálata a kibocsátási tesztek során jelentkező szabálytalanságokról és egy beépített "defeat device"-al kapcsolatos gyanújáról. A Bizottság Környezetvédelmi Főigazgatóságának egyik tanulmánya 2013-ban figyelmeztetett "a levegőtisztasági rendszereket megkerülő illegális gyakorlat szaporodó bizonyítékaira". A Környezetvédelmi Főigazgatóság akkori vezetője, Karl Falkenberg 2014 novemberében felszólította a Versenyképességi és Ipari Főigazgatóság vezetőjét, Daniel Calleja Crespo-t, hogy vizsgáltassa ki az emissziós tesztek során észlelt szabálytalanságokat.

Sajtóinformációk alapján az Európai Bizottság 2011-től kezdve egy beszállítótól tudta, hogy az európai uniós autógyártók manipulált motorvezérlés segítségével csalnak az emissziós méréseknél. Ennek ellenére Elżbieta Bieńkowska biztos felszólalt az Európai Parlament előtt és úgy nyilatkozott, a Bizottság semmit sem tudott a csalásról.

Az Európai Unió illetékes szakbizottsága 2015 májusában úgy határozott, hogy a típusengedélyezési vizsgálatokat, különös tekintettel a nitrogén-oxid kibocsátásra, a jövőben nem csak laborkörülmények között, hanem az utcán, valós vezetési körülmények (valós vezetési feltételek közbeni kibocsátás) között is el kell végezni.

Sajtóhíradások 
A Motorrad már 2000-ben felfedte, hogy a BMW gyár a BMW F 650 GS modelljénél egy kerülőberendezést használt. Ezt azonban akkor még nem tiltotta a törvény.

Hivatkozások

Fordítás

Kapcsolódó szócikkek 
 Európai kibocsátási normák

Környezetszennyezés
2015
Botrányok
Autóipar
Dízel- vagy emissziós botrány ( vagy VW emissziós botrány , VW-botrány , Diesel-Gate ) névvel illetik különböző autógyártók , az autók kibocsátásával kapcsolatos , törvényileg előírt határértékek megkerülését szolgáló sorozatos manipulációk és ezek politikai befolyásolás útján történő bebiztosításának kombinációját . Kirobbantója egy szeptemberán nyilvánosságra került eljárás , mely során a Volkswagen AG egy szabálytalan kerülőberendezést használt dízelgépjárművei motorvezérlésében , hogy megkerülje az Egyesült Államokbeli kibocsátási normákat . A lebukást az Egyesült Államok Környezetvédelmi Ügynökségének ( Environmental Protection Agency , EPA ) egyik Notice of Violation-je indította el . A Volkswagen AG szerint az érintett szoftver világszerte mintegymillió , VW EA189 sorozatú motorral rendelkező gépjárműben fut , az Egyesült Államokban az azt követő VW EA288 motorsorozat is érintett . A Reuters hírügynökség szerint a szoftvert azonban négy különböző motortípushoz illesztették . A Szövetségi Közlekedési Minisztérium szerint az Európában típusengedéllyel rendelkező autók is érintettek , éppúgy , mint az EPA egynovember eleji , második Notice of Violation-je alapján az Audi és a Porsche gépjárművei is . A botrány következtében lemondott a Volkswagen AG igazgatótanácsának elnöke , Martin Winterkorn ; a felügyelőbizottság a Porsche AG igazgatótanácsának addigi elnökét , Matthias Müllert nevezte ki utódjául . A túllépett károsanyag-kibocsátás , és okozatként az idő előtti elhalálozások és egészségkárosodások által számszerűsíthető kár a2015-ös időszakban csak Európában és az USA-banmilliárd dollárt ért el , nagy részét Európában . Függetlenül attól , hogy az érintett gépjárművek visszahívása és javítása megtörténik-e és milyen gyorsan , ez a számmilliárd dollár fölé emelkedhet . A közel6 millió Németországban eladott , kerülőberendezéssel szerelt VW gépjárműésközött közelidő előtti elhalálozással hozható összefüggésbe , kb.000 életév veszteséggel . Amennyibenvégéig az összes érintett gépjárművet oly módon alakítják át , hogy a emissziós határértékeket betartják , a további , összesen kb.000 életév veszteséget jelentő elhalálozások elkerülhetők . Az eredeti VW emissziós botrány az autóiparban egy világméretű válság okozója lett . Számos tanulmány során sikerült eltérést találni a német és a nemzetközi gyártók modelljeinek valós és a vizsgaállomásokon mért kibocsátási értékei között . Összességében a legfontosabb piacokon a nehéz teherforgalomban használt dízelgépjárművek harmada és a könnyű szállítási célokra használtak több mint fele túllépte a mindenkor érvényes határértékeket , ami éves szinten világviszonylatban közel000 idő előtti elhalálozáshoz vezetett . Bizonyított , hogy a gyártók évekkel a botrány kirobbanása előtt követték el cselekedeteiket , vagy azokról tudtak . A politikai és gazdasági testületek , kormányhivatalok és érdekvédelmi szövetségek már évekkel a nyilvánosságra kerülés előtt utaltak a szabálytalanságokra , és figyelmeztettek a következményekre . 2017. augusztusán zajlott a Nemzeti Dízel Fórum ( vagy Dízel-csúcs ) , ahol egyezség született a német szövetségi kormányzat és a német autógyártók között a károsanyag-kibocsátás csökkentése kapcsán . Az emissziós botrány vezetett oda , hogy egy közlekedési fordulat témája és követelése lett a politikai párbeszédben résztvevő különböző feleknek . Előtörténete Saját közlése alapján a Deutsche Umwelthilfe ( DUH ) nevű szervezetszeptemberétól ( az IAA-hoz kapcsolódóan) ig " számtalan sajtótájékoztatón , szakmai beszélgetésen , nyilvánosságra hozatalokkal , emissziós vizsgálatokkal és akciókkal " hívta fel a figyelmet " az egészség- és klímavédelem megsértésére a kipufogógáz-értékek és az üzemanyagfogyasztás területén " . A Volkswagennél folyó manipulációról további utalásokat Peter Mock , az International Council on Clean Transportation ( ICCT ) európai fiókjának igazgatója tette az ICCT felé . A berlini ICCT munkatársak , köztük Axel Friedrich , a szövetségi környezetvédelmi hivatal egykori osztályvezetője , magas kibocsátási értékeket vettek észre . Ezek után az USA-banmájusában az ICCT , a West Virginia University-vel ( WVU ) együttműködésben a VW-csoport dízelgépjárműveinél a nitrogén-oxid kibocsátás méréseinél nagy különbségeket állapítottak meg . A gépjárművek tesztkörülmények között , a California Air Resources Board ( CARB ) vizsgaállomásán teljesítették az EPA előírásait . Valós vezetési körülmények között a WVU munkatársai egy hordozható mérőrendszerrel ( PEMS ) a VW Jetta VI esetén a törvény által megadott US-határértéknélször , míg a VW Passat eseténszor magasabb nitrogén-oxid értékeket állapítottak meg . Ennek a tanulmánynak az eredményeit a Der Spiegelszeptemberében nyilvánosságra hozta , és az ICCT-re való hivatkozással rámutatott , hogy feltehetően a modern motorvezérlések „ felismerik , ha az autó egy fékpadon van , és ezt követően egy optimalizált tesztüzembe kapcsolnak” , és hogy gépjárműveik esetén „ főleg a német autókonszernek szépíthetik a hivatalos benzinfalást” . A Handelsblattoktóberében ugyanerre a tanulmányra hivatkozva tudósított arról , hogy „ egy éve " már mindenki tudott róla . A Volkswagen az US-hatóságokkal szemben azt állította , a megállapított ellentmondások , különösen a nitrogén-oxid értékek esetén , egy szoftverhibán alapulhatnak , ésdecemberében az érintett , közel000 gépjárművet visszahívta , hogy egy új szoftvert töltsön rájuk . A CARB valós körülmények között megvizsgálta a módosított gépjárműveket , de a nitrogén-oxid értékek esetén nem tudott javulást megállapítani . Mivel a hatóságok azzal fenyegetőztek , hogy amennyiben az ellentmondások nem tisztázódnak , aos modellek engedélyezését megtagadják , szeptemberán a Volkswagen beismerte a csalást . A Wirtschaftswoche információi alapján az egyik autóipari beszállító menedzsereközepén értesítette Antonio Tajani akkori EU-biztost arról , hogy az engedélyezési vizsgák során a gépjárművek kibocsátási értékeit az autógyártók feltehetően elektronikus úton manipulálják . Ez aláásta volna az EU erőfeszítéseit , hogy a közúti közlekedést környezet- és klímabarátabbá tegye . Egyjúliusi találkozón , ahol a téma felmerült , az Európai Bizottság négy tagja is jelen volt . Ezután szólította fel írásban Tajani az EU-tagállamok közlekedési minisztereit , hogy javítsanak az autóipar felügyeletén ; arra azonban nem utalt , hogy az emissziós tesztek manipulálva lennének . A VW-konszern esetén Európában a gépjárműmodellek kibocsátási értékeinek mérésével a következő vizsgaszervezetek foglalkoznakös állapot ) : Audi-modellek : Allied Technology Experts Enterprise of Luxembourg S.à r.l . ( ATE EL ) , Luxemburg Volkswagen-modellek : TÜV Nord , Németország Seat-modellek : Instituto Nacional de Técnica Aeroespacial ( INTA ) és CTAG-IDIADA Safety Technology SL , mindkettő Spanyolország Škoda-modellek : TÜV Süd , Németország és Vehicle Certification Agency ( VCA ) , Nagy-Britannia Vizsgálati eljárások USA 2015. szeptemberán az Egyesült Államok környezetvédelmi hatósága , az EPA , egy Notice of Violation-t ( értelme szerint : tájékoztatás egy jogsértésről ) intézett a Volkswagen Group of America felé , a jogi kifogások pontos részletezésével a Clean Air Act megsértése kapcsán . Ezen eljárás következményeként a Volkswagentmilliárd USD-ig terjedő pénzbírság fenyegeti . Médiabeszámolók alapján mind az Egyesült Államok Igazságügyi Minisztériuma , mind Eric Schneiderman New York-i főállamügyész vizsgálatot kezdeményezett a Volkswagen ellen . Schneiderman arra törekszik , hogy együttműködjön az Egyesült Államok összes tagállamának főállamügyészével . Ehhez jönnek még a magánvásárlók , és a kanadai és USA-beli autókereskedők csoportos keresetei . 2015. októberén a Federal Trade Commission ( FTC ) csatlakozott az EPA és az Egyesült Államok Igazságügyi Minisztériumának a vizsgálataihoz . Itt az érintett dízelgépjárművekhez kapcsolódó megtévesztő Volkswagen reklámkampányok ( „ Clean-Diesel“ ) miatti vizsgálatokról van szó . Vizsgálatai kiterjesztése után az EPA novemberán egy második Notice of Violation-t intézett a Volkswagenhez . Eszerint kerülőberendezéseket találtak immár a háromliteres motorral0 TDi ) VW-dízelgépjárművekben is , éppúgy , mint az Audi és Porsche gépjárművekben . Konkrétan érintettek a VW Touareges modellév ) , a legújabb A6 Quattro , A7 Quattro , A8 , A8L és Q5 Audi-modellek , valamint a Porsche Cayenneös modellév ) . A közúti és gépjárműbiztonságért felelős szövetségi hivatal ( NHTSA ) a Wirtschaftswoche-nak azt nyilatkozta , hogy független szakértőkkel megvizsgálják , az emissziós botrány mellett a VW-konszern titkolt-e el biztonsági problémákat és műszaki hiányosságokat . Egy egyezség keretébentavaszán a Volkswagen mint vállalkozás bűnösnek ismerte el magát csalásra irányuló összeesküvés , az igazságszolgáltatás akadályoztatása és hamis megjelölésű áru eladása tekintetében , hogy ezzel lezáruljanak a büntetőjogi eljárások . Ezért a8 milliárd USD fizet , elkötelezi magát egy erősebb ellenőrző rendszer iránt , és aláveti magát egy három éves külső felügyeletnek . James Robert Liang német állampolgár ellen , legelső VW-munkatárskéntjúniusában emeltek vádat , ésaugusztusában a botrányban játszott szerepe miatt , miszerint a VW-nélban Wolfsburgban éstól Kaliforniában mint motorfejlesztő működött közre,év éshónap börtönre és pénzbüntetésre ítélték . A bíróság bizonyítottnak látta , hogy a csalószoftver használatát000 VW-gépjárműben az amerikai felügyeleti hatóságok előtt eltitkolta . Egy másik munkatársatjanuárjában Floridában vettek őrizetbe , akinekjanuárjában kell bíróság elé állnia . Az amerikai hatóságok összesen hat , részben volt VW-munkatárs ellen nyomoznak csalásra irányuló összeesküvés és a környezetvédelmi törvények megsértése miatt , köztük a már őrizetbe vett ellen . A fennmaradó öt ellenjúniusában nemzetközi elfogatóparancsot adtak ki . Németország Alexander Dobrindt német közlekedési miniszter Németországban szorgalmazta az összeg VW-gépjárműmodell felülvizsgálatát . Később azt mondták , hogy a braunschweigi államügyészség több állampolgári büntetőfeljelentés miatt és alapján a Btk. § szerinti csalás vádjával hivatalból nyomozást indít Martin Winterkorn egykori igazgatótanácsi elnök ellen . Pár nappal később , októberjén viszont arról számoltak be , hogy a korábbi jelentésekkel szemben semmilyen nyomozás nem indult Winterkorn ellen , és hogy semmilyen kezdeti gyanú sincs vele szemben . A braunschweigi államügyészség szeptember hétfői , eredeti sajtóközleményét törölték , és egy újabb került a helyére . 2015. októberán a braunschweigi államügyészség és az Alsó-Szászországi Bűnügyi Hivatal Wolfsburg-ban és más helyszíneken a Volkswagen hivatalos helységeiben házkutatást tartott . A házkutatás kifejezett célja azon „ iratok és adathordozók lefoglalása volt , amelyek a szóba jöhető büntetőjogi tényállásokra tekintettel információt szolgáltathatnak a dízelgépjárművek kibocsátási értékeinek manipulációjában résztvevő céges munkatársak pontos cselekedeteiről és személyazonosságukról” . 2015. novemberén a braunschweigi államügyészség adócsalás gyanúja miatt egy újabb nyomozást indított a Volkswagen-konszern öt név szerint ismert munkatársa ellen . Ennek alapja a Volkswagen azon közlése , hogy a gépjárművek CO2- és fogyasztási értékeit manipulálta , és ezáltal a gépjármű-tulajdonosok a hamis adatok alapján nem megfelelő gépjárműadó-határozatot kaptak . Az államügyészség nyomozásaitjúniusában a Pénzügyi Szolgáltatásokat Felügyelő Szövetségi Hivatal feljelentése nyomán kiterjesztette a piaci befolyásolás gyanújára is . A vád szerint a Volkswagen az árfolyamra hatással bíró információk nyilvánosságra hozatalához kapcsolódó ad-hoc közzétételi kötelezettségét nem teljesítette időben . 2017. januárén ismertté vált , hogy időközbenszemély ellen folyik nyomozás . Ezek kapcsánházkutatás történt . A nyomozások a megnevezett vádak mellett kiterjednek a tiltott reklám gyanújára ( UWG §is . A gyanúsítottak között megtalálható az egykori igazgatótanácsi elnök , Martin Winterkorn is . 2018. márciusán házkutatást tartottak a BMW központjában és egy ausztriai telephelyén , mert sok dízelautójukban a károsanyag-kibocsátási teszteket kijátszó szoftvert találtak . A német ügyészség400 rendbeli csalás miatt indított eljárást , ami arra utal , hogy pontosan ennyid és M5500xd modellt érint a legújabb dízelbotrány . Franciaország 2015. októberán jelent meg a hír , hogy a francia igazságügy csalás gyanújával nyomozást indított a Volkswagen ellen . Franciaországban közel000 dízelgépjármű érintett . Az ennek eredményéről szóló jelentéstaugusztusában ismertették . A tízhónapos vizsgálatok során egy független bizottság különböző gyártókgépjárműmodelljénél állapított meg eltérést a károsanyag kibocsátásban . A Talisman és Espace modellekkel a Renault is érintett . Bár a bizottság kifejezetten nem mondott ítéletet a kerülőberendezések alkalmazását illetően , Ségolène Royal környezetvédelmi miniszter bejelentette , meg fogja követelni az autógyártóktól az átláthatóságot és a felelősséget . A párizsi államügyészség megbízásából a Gendarmerie nationale Office central de lutte contre les atteintes à l'environnement et à la santé publique ( Oclaesp ) irodájának csendőrei októberán házkutatást tartottak a Volkswagen France székhelyén Villers-Cotterêts-ben , valamint Roissy-en-France-i irodáiban . 2017 szeptemberében a Le Monde arról tudósított , hogy a Groupe PSA-t ( Citroën , DS , Opel , Peugeot és Vauxhall ) egy akármilliárd eurós bírság fenyegeti . A PSA szeptemberán tagadta a vádakat . Olaszország 2015. októberén a veronai államügyészség és a Guardia di Finanza kereskedelmi csalás gyanújával házkutatást tartott a Volkswagen Group Italia S.p.A. veronai és a VW-konszern Lamborghini leányvállalatának Sant’Agata Bolognese-i székhelyén . A nyomozás Massimo Nordio VW menedzser és Luca De Meo Audi AG igazgatótanácsi tag , üzemeltetésért és marketing területéért felelős vezető ellen is irányulnak . Spanyolország A madridi székhelyű Audiencia Nacional de España ( nemzeti állami bíróság ) októberán Ismael Moreno bíró vezetésével megtévesztő reklám útján elkövetett csalás , támogatási csalás és a környezet elleni bűncselekmények miatt nyomozási eljárást indított a Volkswagen konszern ellen . A VW konszernnek novemberig kell egy képviselőt megneveznie , aki ellen a vád felhozható . Belgium A brüsszeli államügyészség ( Parquet de Bruxelles ) november óta nyomoz a Volkswagen konszern ellen okirathamisítás miatt . A flamand környezetvédelmi minisztérium károsultnak tekinti magát az emissziós botrányban . A manipuláció módja A motor típusától függetlenül több gyártó , többek közt a VW és a Peugeot , a vizsgált gépjárművek esetén számos olyan nem műszaki jellegű intézkedést foganatosított , melyek a vizsgahelyi és a valós körülmények közti fogyasztások eltéréseihez vezettek . A vizsgált gépjárművek például teljesen feltöltött akkumulátorral , félig kopott gumiabroncsgarnitúrával rendelkeztek , extrafelszerelések , és legfőképp klímaberendezés nélküliek voltak . Ezek az intézkedések az akkori teszteljárások keretein belül megengedettek voltak . A VWoktóberétől bevezette , hogy a jövőre vonatkozóan tartózkodni kell " a lehetséges toleranciák további extenzív használatától " . A tartózkodás az egy kilométerre vetített CO2-kibocsátás akárg-mal való növekedéséhez vezet . A kritikusok relativizálták ezen tartózkodás hatékonyságát , miveltől egy új teszteljárás van érvényben , mely az ilyen intézkedéseket megtiltja . Manipuláció dízelgépjárművek esetén Az EPA közzététele alapján a VW által telepített , a kipufogógáz-ellenőrző berendezésért felelős szoftver felismeri a vizsgaszituációt . A szabványosított kísérleti szituációk egy " természetellenes vezetési stílus " ( magas kerékfordulatszám a gépjármű mozgása nélkül ) miatt felismerhetők . Ezen feltételek esetén a kipufogógáz-előállítás oly módon optimalizált , hogy lehetőleg kevés nitrogén-oxid ( NOx ) keletkezzen . Rendes vezetési körülmények között ezzel szemben a kipufogógáz-ellenőrző berendezés egyes részei üzemen kívül helyezésre kerülnek , ami által a NOx-kibocsátás jelentősen magasabb . 2015. szeptemberén a Bild am Sonntag arról számolt be , hogy a Bosch autóipari beszállítóként a vitatott szoftvert tesztcélokra szolgáltatta a VW-nak, ben mindenesetre egyértelműen jelezte , hogy a szoftver alkalmazása törvénybe ütközik . A Passat esetén a Bluetec-TDI motorokban a Bosch által szállított „ Electronic Diesel Control vezérlő berendezés szoftvere változtatta meg a karbamidoldat ( AdBlue , az USA-ban Diesel Exhaust Fluid ( DEF ) ) fogyasztását a kipufogógáz-utókezelésnél . A3 egyik előadásán egy hekker bemutatta a VW által , egy EDC17C46 típusú Bosch vezérlőberendezésre telepített firmware elemzését . Az A2L adatokban a kerülőberendezésre az „ akusztikus funkció deaktiválásának alsó kilométerküszöbeként” hivatkoztak . Ennek során a firmware kiértékeli többek között , hogy a mindenkor megtett útvonal egy , a tesztciklus által előírt szűk intervallumban mozog-e . Amint ezt a tartományt elhagyja , a szoftver egy jelentős mértékben csökkentett AdBlue-fogyasztású alternatív üzemmódba vált . Az amerikai Jetta modell esetén ezzel szemben egy NOx-tároló katalizátor kerül alkalmazásra , amelynél a nitrogén-oxidok a felületen rakódnak le . A tároló katalizátor a NOx-t csak egytől°C-ig terjedő hőmérsékleti tartományban tudja tárolni . Amikor a katalizátor teljesen megtelik , menet közbeni levegőhiány útján ( rendszerint dízelüzemanyag többletbefecskendezésével ) regenerálódik . Redukciós anyagként a kipufogógázban található szén-monoxid és szénhidrogén összetevők szolgálnak . A manipulált gépjárművek esetén menet közben ez a regeneráció csak részben , vagy egyáltalán nem történik meg . A dízelmotorok terén az eljárások felülvizsgálatánál nyilvánvalóvá vált , hogy elsősorban aes modellévtől kezdve a dízelgépjárművek CO2-tanúsítványainál túl alacsony CO2- , és ezáltal fogyasztási értékek kerültek meghatározásra . Többek között a VW Golf , VW Polo , VW Passat , Audi A1 , Audi A3 , Škoda Octavia , Seat Leon és Seat Ibiza modellek érintettek . Ezen kívül a vizsgahelyi mérések előtt a motorolajba dízelüzemanyagot kevertek , hogy a motor a mérések során kevesebb üzemanyagot fogyasszon . Manipuláció benzinmotoros gépjárművek esetén ( Otto-motor ) Anovember elejéről származó VW kijelentések alapján a szén-dioxid-értékek megállapításának műszaki manipulációja érinti az ún. aktív hengermenedzsmenttel ( ACT ) rendelkező4 TSI ACT Otto-motort is . Ez közel000 gépjárművet érint Németországban000-et Spanyolországban ) . A Bild am Sonntag információi alapján , hivatkozva a VW konszern wolfsburg-i kutató- és fejlesztőrészlege egyik mérnökének beismerésére , atóltavaszáig terjedő modellévek Volkswagen modelljeinek szépített fogyasztási és CO2 értékeivel való csalásra felhívta felettesei figyelmét . A konszernfelülvizsgálat számára ehhez további munkatársak vallomásai állnak rendelkezésre . Ezek szerint az tesztgépjárművek emissziós értékeit meg nem engedett eljárásokkal manipulálták , többek közt5 bar feletti abroncsnyomás használatával , ami magasabb a megengedettnél , így a teszgépjármű könnyebben gurul. novemberán kitudódott , hogy aos modellév összesen Otto-motorral ( TSI ) rendelkező modellje érintett : Köztük a Seat Ibizában és VW Polóban találhatóLE-s0 literes benzinmotorok , éppúgy mint aLE-sek a Seat Leonban , valamint a VW Jettában található4 literes benzinmotorok . Érintett gépjárművek A VW EA189 típusú dízelmotorral ellátott gépjárművek érintettek . Világszerte ez a Volkswagen , Audi , Seat és Škoda márkákmillió gépjárművét jelenti . A VW menedzserei és egy egyesült-államokbeli nyomozó ezzel szemben a Reuters hírügynökségnek azt állították , hogy összesen négy motortípus érintett , köztük az EA189 utódja , a VW EA288 is . Míg korábban a Volkswagen AG tagadta , októberén egy vállalati szóvivő beismerte , hogy az USA-ban az EA288 is érintett . Az EA288 Euro-5 és Euro-6 változatai ezzel szemben nem rendelkeznek meg nem engedett kerülőberendezéssel . Visszahívások Ázsia A kínai felügyeleti szerv , a General Administration of Quality Supervision , Inspection and Quarantine ( AQSIQ ) a Volkswagen több mintimportált dízelgépjárművének a visszahívását kezdeményezte , ezek többségében Tiguan modellek . Európa Az EU-ban a EA189 motor aös években2,6 és0 literes lökettérfogattal került felhasználásra . A következő gyári sorozatok érintettek : Audi : A1 , A3 , A4 B8 , A5 , A6 C6 „ Facelift“ , A6 C7 , Q3 , Q5 , TT Škoda : Fabia II , Rapid , Roomster , Octavia II , Superb II , Yeti Seat : Ibiza IV , Leon II , Toledo III , Toledo IV , Exeo , Altea/Altea XL, Alhambra II Volkswagen : Polo V , Golf VI , Golf Plus , Jetta VI, Beetle , Passat B6 , Passat B7 , CC , Touran I , Sharan II , Tiguan , Scirocco , Amarok , Caddy , T5 , Eos 2015. októberén a VW leállította a szerinte érintett újautók értékesítését az EU-ban . Németország 2015. szeptemberén napvilágot látott , hogy a Volkswagen Németországban az összes érintett modell visszahívását tervezi ; ennek során eltávolítanák a vezérlőszoftverből az illegális funkciókat . 2015. októberától Németországban a Volkswagen konszern Volkswagen és Audi autómárkái számára egy interneten keresztül elérhető információs platformot üzemeltet , ahol a gépjármű-azonosítószám megadása után felvilágosítás kapható , hogy egy gépjármű érintett-e a manipulációban. októbertől a Škoda is elérhetővé tett egy információs platformot ; a Seat októberán követte . 2015. októberán kitudódott , hogy az6 literes motorokkal szerelt modellek esetén műszaki megoldásszeptembere előtt nem várható , sem egy időbeli és intézkedési terv a Volkswagen konszerntől a Szövetségi Közlekedési Hivatal ( KBA ) felé . Októberén egy VW szóvivő ezt azzal magyarázta , hogy ezeknél a motoroknál egy szoftverfrissítés nem lenne elegendő , és a motorberendezést is módosítani kellene . Ez három millió gépjárművet érintene . A dpa hírügynökség információi alapján a VW azt fontolgatja , hogy ehelyett ezen modelleknél újautó vásárlása esetén cserekedvezményt ajánlana . 2015. októberén a Szövetségi Közlekedési Hivatal ( KBA ) azt a tájékoztatást tette közzé , hogy egy " meg nem engedett kerülőberendezésről " van szó , és " az érintett gépjárművek szabályszerű és engedélyezéssel összhangban levő állapotának visszaállítása " érdekében4 millió dízelgépjármű visszahívását rendelte el . A Volkswagen konszern üdvözölte a KBA döntését , mert ennek alapján az összes gépjármű korlátozás nélkül használható maradt . A gépjárművek ügyfelek számára ingyenes javításajanuárjától kezdődik el . A belügyminisztériumok és a szövetségi államok hatóságai a Deutschen Presse-Agentur megkeresésére úgy nyilatkoztak , hogy az emissziós botránnyal tíz szövetségi államban közelrendőrségi gépjármű ( bevetési és szolgálati jelleggel nem rendelkező gépjármű ) érintett , ebből Észak-Rajna-Vesztfáliában Alsó-Szászországbandízelgépjármű . A károsanyagkibocsátási értékek Volkswagen konszern általi , meg nem engedett kerülőberendezés útján történő manipulációja kapcsán a Szövetségi Közlekedési Hivatal ( KBA ) novemberén azt közölte , hogy a gépjárműpiacon előfordulhatott a károsanyagkibocsátás , különösen a nitrogén-oxidok ( NOx ) további manipulációja . Utólagos vizsgálatoknak vetik alá a VW-konszern és más , a piacon meghatározó gyártók gépjárműveit . A gépjárműmodellek ( motorkoncepciók ) kiválasztása a németországi forgalombahelyezési statisztikák és a gyanús károsanyagkibocsátásra vonatkozó , harmadik féltől származó megbízható információk alapján történik . A vizsgálatok bel- és külföldi gyártók több mint különböző dízelmotorral szerelt gépjárművére terjednek ki , ezek károsanyagkibocsátás méréseit mind vizsgapadon , mind az utcai forgalomban hordozható kibocsátási mérőrendszerekkel ( PEMS ) elvégzik . A mérések közel kétharmadát már elvégezték . A nyers adatok alapján különböző vezetési és környezeti körülmények között részben megnövekedett nitrogén-oxid értékek állapíthatók meg . Az érintett gyártókkal és az engedélyezési hatóságokkal való konzultációt követően kerülnek ezek az adatok további kiértékelésre . Csak ezután állnak majd rendelkezésre jogilag terhelő eredmények . 2017. júniusán Dobrindt szövetségi közlekedési miniszter közölte , hogy az Audi aas évek A7 és A8 modelljeit is szabálytalan kerülőberendezéssel szerelte fel , és ezért a gépjárműveket vissza kell hívni . Az Audinak júniusig van ideje egy intézkedési terv benyújtására . 2017. júliusén Dobrindt felfüggesztette az Audi , mint VW-konszern leányvállalat által készített és szállított0L TDI motorral szerelt Porsche Cayenne típusengedélyét . Egyúttal elrendelte az európaszerte000 gépjármű kötelező visszahívását . Ausztria Alois Stöger osztrák szövetségi közlekedési , innovációs és technológiai miniszter októberén a németországi KBA döntéséhez hasonlóan elrendelte az Volkswagen-konszern400 érintett dízelgépjárművének a visszahívását . Az érintett gépjárműtulajdonosokat a Porsche Austria értesítette . A visszahívási akciójanuárjától indul . 2015. októberán került nyilvánosságra , hogy az osztrák rendőrség372 dízelgépjárműve is érintett . Észak-Amerika Az USA-ban a hibás0 literes motorváltozatok aös években kerültek beépítésre . Ezeknél a motoroknál normál vezetési körülmények között a nitrogén-oxidok értékei az előírt TierBinhatárértékszeresét is elérhetik.november elején az EPA kiegészítette a listát a VW , Audi és Porsche márkák azon gépjárműtípusaival , melyek három literes motorral0 TDi ) rendelkeznek és a határértéket akár kilencszeresen is túllépték . Az EPA szerint az alábbi gyártási sorozatok legalább000 gépjárműről van szó : Audi A32013 ésös modellév ) Audi A6 Quattroos modellév ) Audi A7 Quattroos modellév ) Audi A8 und A8Los modellév ) Audi Q5os modellév ) Porsche Cayenneös modellév ) VW Beetle2015-ös modellév ) VW Golf VI2012-es modellév ) VW Golf VII2015-ös modellév ) VW Golf Sportwagenös modellév ) VW Jetta V2010-es modellév ) VW Jetta VI2015-ös modellév ) VW Jetta Sportwagen2014-es modellév ) VW Passat ( NMS) 2015-ös modellév ) VW Touareges modellév ) 2015 októberében a VW visszavonta aos év ezen dízelmodelljeinek típusengedélyezési kérelmét , mivel olyan motorvezérlő szoftverrel rendelkeztek , melyet az EPA-nak vizsgálat alá kellett vonnia . Ez alól csak a VW Touareg kivétel , amely nem az EA189 motorutódját , az EA288-t használja . Tudomás és figyelmeztetések a botrány előtt Tudomás a Volkswagennél A VW belső vizsgálatának egyik első jelentéséből kitűnt , hogy egy VW technikus márben figyelmeztette Heinz-Jakob Neußer-t , a Volkswagen márka hajtásláncfejlesztési vezetőjét a kibocsátási értékekkel kapcsolatos törvénytelen gyakorlatra . A jelentés nyitva hagyta azonban , miért maradt az akkori figyelmeztetés következmények nélkül . A belső vizsgálatok lefolytatása után a VW felügyelőbizottsága elé szeptemberán került az első előzetes jelentés . Eszerint a manipulációs szoftver dízelgépjárművekbe történő beépítéséről való döntéstben ésban hozták meg , mégpedig a wolfsburgi VW központ motorfejlesztési részlegénél . 2016 áprilisában a Jones Day ügyvédi iroda által végzett konszernen belüli vizsgálatok megállapították , hogy az igazgatótanács szintje alatti , a motorok fejlesztésében részt vevő összes vezető a kerülőberendezésekkel kapcsolatos tudomás tekintetében " terheltnek " vehető . Egy novemberi megbeszélés résztvevői úgy nyilatkoztak , hogy Rudolf Krebs , a Volkswagen motorfejlesztésének akkori vezetője a beépítést jóváhagyta . Krebs vitatja ezt . Az USA-bantól kerültek a csalószoftverrel rendelkező motorok eladásra . A jegyzőkönyvhöz több személy is hozzáfűzte , hogy Ulrich Hackenberg volt fejlesztési vezető is be volt avatva . 2016 márciusában a konszern vezetése elismerte , hogy Winterkornmájusában , majd újfentnovemberében tájékoztatva volt arról , hogy néhány VW modell valós körülmények között a megengedett nitrogén-oxid értékekszörösét bocsátja ki.júliusában a problémát egy belső konszernértekezleten újra megvitatták , melyen Herbert Diess VW márkavezető is részt vett . A New York-i államügyészség egyjúliusi vádiratban úgy nyilatkozott , hogy Winterkorn és Matthias Müller márban tudtak a kerülőberendezés használatáról a VW-leányvállat Audinál . A Bild am Sonntagszeptemberében arról számolt be , hogy Winterkorn márjúniusában tudott a kibocsátási értékek eltéréseiről . Egy olyan dokumentumra hivatkozik , melyben Winterkorn megállapítja , a problémát az US hatóságok felé " részben " fel kellene fedni . 2016 szeptemberében nyilvánosságra került egyes , Audi dolgozótól származó e-mailt . Ebben megállapítja , hogy " átverés nélkül " az USA kibocsátási előírásait nem lehetne betartani . Egy belső VW dokumentumban , mely novemberben került nyilvánosságra , a konszern saját jogászai rámutattak arra , hogy több automata váltóban a " melegítési üzem " fogalma alá sorolt kerülő berendezések nem jogszerűek . November elején további belső konszerndokumentumok bizonyították , hogynyarán a kaliforniai levegőtisztasági hatóság CARB az " AL automata váltóval szerelt gépjárművekben szabálytalan kerülőberendezést fedezett fel . A felfedezett szoftvert az európai és amerikai piarca kerülő dízel- és benzines gépjárművekben évek óta alkalmazták . Figyelmeztető jelek a kormányzati szerveknél Az NDR, WDR és SZ kutatásai szerint egy idevágó tanulmány és az ADAC becslése alapján a kormányzat és az illetékes minisztériumok mármájusában tudtak arról , hogy – az összes dízelgyártónál – a vizsgálatok során a határértékeket kerülőberendezések segítségével tartották be , az utcai forgalomban az emberek és a környezet kárára ezeket jelentős túllépték . A Spiegel szerint a manipulációra utaló első jelek márban , a nagykoalíció idején is felbukkantak , amikor is a szövetségi környezetvédelmi hivatal elkészítette a felügyeleti rendszer új koncepcióját , és ennek kapcsán figyelmeztetett a szoftveres manipulációkra . A szövetségi környezetvédelmi hivatal utalásait azonban végül a környezetvédelmi minisztérium ( BMU ) jelentéséből törölték , mert az illetékes BMU-munkatárs szerint ezek az információk " rejtett aknák " lehetnek a későbbiekben . 2016 júniusában a The Guardian brit újság dokumentumok alapján bebizonyította , hogy az Európai Bizottságot márben informálta házon belüli tudományos szolgálata a kibocsátási tesztek során jelentkező szabálytalanságokról és egy beépített " defeat device"-al kapcsolatos gyanújáról . A Bizottság Környezetvédelmi Főigazgatóságának egyik tanulmányaban figyelmeztetett " a levegőtisztasági rendszereket megkerülő illegális gyakorlat szaporodó bizonyítékaira " . A Környezetvédelmi Főigazgatóság akkori vezetője , Karl Falkenbergnovemberében felszólította a Versenyképességi és Ipari Főigazgatóság vezetőjét , Daniel Calleja Crespo-t , hogy vizsgáltassa ki az emissziós tesztek során észlelt szabálytalanságokat . Sajtóinformációk alapján az Európai Bizottságtől kezdve egy beszállítótól tudta , hogy az európai uniós autógyártók manipulált motorvezérlés segítségével csalnak az emissziós méréseknél . Ennek ellenére Elżbieta Bieńkowska biztos felszólalt az Európai Parlament előtt és úgy nyilatkozott , a Bizottság semmit sem tudott a csalásról . Az Európai Unió illetékes szakbizottságamájusában úgy határozott , hogy a típusengedélyezési vizsgálatokat , különös tekintettel a nitrogén-oxid kibocsátásra , a jövőben nem csak laborkörülmények között , hanem az utcán , valós vezetési körülmények ( valós vezetési feltételek közbeni kibocsátás ) között is el kell végezni . Sajtóhíradások A Motorrad márben felfedte , hogy a BMW gyár a BMW FGS modelljénél egy kerülőberendezést használt . Ezt azonban akkor még nem tiltotta a törvény . Hivatkozások Fordítás Kapcsolódó szócikkek Európai kibocsátási normák Környezetszennyezés 2015 Botrányok Autóipar